Echipa de juniori sub 16 ani a clunului Universitatea Craiova este vicecampioana României. Puştii Ştiinţei au pierdut în finala susţinută miercuri, la Bufea, în faţa formaţiei similare a Universităţii Cluj. A fost 1-1 în timpul regulamentar, apoi, la loviturile de departajare, ardelenii s-au impus cu 4-3.
Alb-albaştrii au deschis scorul prin Eric Călugărescu, cu o lovitură de cap de la 6 metri, după o centrare venită din dreapta, de lângă tuşă (’61, 1-0).
„Şepcile roşii“ au beneficiat de un penalti în minutul 89, după un fault comis de Tică asupra lui Orban. Lovitura de pedeapsă a fost executată de Bota, cu un şut plasat, pe centrul porţii, golul trimiţând meciul direct la loviturile de departajare (’89, 1-1).
De la punctul cu var, din tabăra Ştiinţei au marcat Miţaru, Ristoiu şi Ninaci. Au ratat: Andrei Popescu şi Mihalache.
De partea cealaltă, U Cluj a transformat în goluri şuturile lui Buia, Tamaş, Bodnar şi Ciortea. Singurul care a ratat a fost Bota.
Universitatea Craiova:
Alexandru Glodean – Roberto Gîrgel, Alberto Mițaru, Andrei Popescu, Alberto Tică – Florin Șantia, Eric Călugărescu, Robert Ristoiu – Denis Muntean, Mihai Ninaci, Andrei Alexe.
Rezerve: Matia Florea – Luca Șindilă, Eduard Brădiceanu, Tudor Vlăduțescu, Luca Pasat, Marco Papură, Alexandru Vișan, Luca Văduva, Fabio Mihalache.
Antrenori: Gabriel Velcovici, Adrian Lică.
U Cluj:
Tudor Cosa – Paul Szalontai, Mihai Dohatcă, Ovidiu Buia, Raul Tamaş, Lucas Sîncrăian, Cristian Bota, Mihai Orban, Răzvan Vaida, Tudor Zoicaş, Eneas Horvat.
Rezerve: Alex Stan – Andrei Popa, Dragoş Popa, Luca Roşca, Sebastian Bran, Andrei Ciortea, Raul Vagner, Eduardo Bodnar, Patrick Lenghel.
Antrenor: Ovidiu Sărmăşan.
Ştiinţa joacă şi finala de la U17
Reprezentanţii Centrului de Copii şi Juniori (CCJ) al Universităţii Craiova nu vor avea timp să-şi tragă sufletul, pentru că urmează finala de la Liga Elitelor U17. Ultimul act al acestei competiţii este programat vineri, 24 mai, de la ora 12.00, tot la Buftea. Aici, „Leuţii“ lui Bogdan Vrăjitoarea şi Ştefan Florescu vor da piept cu FCSB.